NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **HOTĂRÂRE**  **privind modificarea și completarea art. 6 din Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Politica de coeziune este una din cele mai importante și mai complexe politici ale Uniunii Europene, având ca principal obiectiv reducerea decalajelor economice, sociale şi teritoriale între diversele regiuni și state membre ale Uniunii Europene.  În cadrul acestei politici, obiectivele specifice privind creșterea economică și ocuparea forței de muncă sunt susținute prin contribuția fondurilor externe nerambursabile implementate prin bugete multianuale de 7 ani, respectiv perioadele de programare.  Pentru perioada de programare 2021-2027, au fost adoptate reglementări comune pentru opt fonduri cu gestiune partajată pentru a uniformiza regulile de utilizare a resurselor financiare puse la dispoziția statelor membre din bugetul Uniunii Europene.  Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, vizează îmbunătățirea coordonării și armonizării implementării fondurilor care furnizează contribuții în temeiul politicii de coeziune, reducându-se fragmentarea utilizării resurselor financiare puse la dispoziția statelor membre din bugetul Uniunii Europene.  Prin Hotărârea Guvernului nr. 936 / 2020 s-a aprobat cadrul general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri.  **2.2 Descrierea situației actuale**  Prin Memorandumul cu tema: Programele operaționale/naționale și arhitectura instituțională de gestionare a fondurilor europene aferente Politicii de Coeziune 2021-2027 aprobat în data de 27 februarie 2020, au fost stabilite arhitectura instituțională și programele operaționale aferente politicii de coeziune pentru perioada 2021-2027.  Prin Hotărârea Guvernului nr. 936 2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri s-a aprobat cadrul instituțional pentru managementul și controlul fondurilor externe nerambursabile aferente perioadei de programare 2021-2027, s-au stabilit autoritățile de management și titularii de program pentru cele 16 programe operaționale aferente acestei perioade de programare.  Fondul pentru o Tranziție justă este un nou instrument financiar în cadrul politicii de coeziune, prin intermediul căruia se oferă sprijin teritoriilor care se confruntă cu provocări socio-economice majore în urma tranziției către neutralitatea climatică, facilitând punerea în aplicare a Pactului verde european, care are drept obiectiv ca Europa să devină neutră din punct de vedere climatic până în anul 2050.  Programul operațional Tranziție justă (POTJ), prin natura sprijinului financiar oferit, este un program complex, care finanțează intervenții foarte diverse, precum dezvoltarea antreprenoriatului, sprijinirea întreprinderilor mici și mijlocii (IMM), cercetarea, inovarea, digitalizarea, infrastructuri pentru energie curată, regenerare și decontaminare situri poluate, gestionare deșeuri, creșterea nivelului de ocupare a forței de muncă. Astfel, PoTj cuprinde finanțări de tipul celor sprijinite în actuala perioadă de programare prin Programul operațional regional ( POR).  În conformitate cu prevederile art. 6 alin.(1) din Hotărârea Guvernului nr. 936/2020 a fost desemnat Ministerul Investițiilor și Proiectelor Europene ca titular de program şi autoritate de management (AM) pentru POTJ, fără a fi stabilită delegarea de atribuții către organisme intermediare.  Programul operațional Sănătate (POS), este un program multifond, care finanțează intervenții diverse, precum: investiții în infrastructura de sănătate, cercetare și digitalizare în domeniul medical și măsuri de tip FSE+ , respectiv formare, instrumente de lucru, furnizare de servicii medicale preventive pentru persoane aparținând grupurilor vulnerabile, etc .   * 1. **Schimbări preconizate**   Parcurgerea etapelor necesare pentru definitivarea sistemulor de management și control (SMC) ale programelor este în mod direct dependentă de momentul adoptării deciziei privind componența sistemului, respectiv stabilirea entității cu rol de AM, precum și după caz, identificarea și nominalizarea de organisme intermediare (OI).  Prin modificarea actului normativ, este reglementată posibilitatea ca pentru POTJ, autoritatea de management să poată delega exercitarea unor funcții către organisme intermediare constituite la nivelul agențiilor pentru dezvoltare regională (ADR) Vest, Sud Vest, Centru, Sud Muntenia și Sud Est.  Modificarea este necesară având în vedere specificul intervențiilor finanțate în cadrul POTJ, corelat cu experiența deținută de către ADR în calitate de organisme intermediare în cadrul POR 2014-2020.  Delegarea atribuțiilor către organismele intermediare va fi realizată prin acorduri încheiate pentru întreaga perioadă de implementare a programului de către autoritatea de management POTJ cu fiecare dintre cele 5 ADR.  În acest mod, vor fi asigurate premisele pentru gestionarea eficientă a fondurilor alocate POTJ, prin valorificarea experienței acumulate de către ADR pe parcursul perioadelor de programare anterioare în implementarea unor operațiuni cu conținut similar celor care vor fi finanțate din POTJ.  În cadrul axei de asistență tehnică din POTJ au fost incluse cheltuieli din alocarea programului, pentru asigurarea capacității administrative a acestor agenții de dezvoltare regională pentru a îndeplini rolul de organisme intermediare. Delegarea unor funcții ale autorității de management sau a implementării unor componente ale programului operațional se va face raportat la capacitatea acestora de a îndeplini corespunzător atribuțiile delegate, sfera delegării de sarcini urmând a se stabili prin acordurile de delegare.  O altă modificare a actului normativ reglementează posibilitatea ca pentru POS, autoritatea de management să poată delega exercitarea unor funcții către organisme intermediare constituite la nivelul ADR Vest, Sud Vest, Centru, Sud Muntenia, Sud Est, București-Ilfov, Nord-Vest, Nord-Est, Organismul intermediar regional pentru Programe europene capital uman Regiunea București-Ilfov și Organismul intermediar pentru cercetare care se organizează și funcționează în cadrul Ministerului Cercetării, Inovării și Digitalizării.  Modificarea este necesară având în vedere specificul intervențiilor finanțate în cadrul POS, corelat cu experiența deținută de către ADR în calitate de organisme intermediare POR 2014-2020, Organismul intermediar regional pentru Programe europene capital uman Regiunea București-Ilfov pentru intervențiile FSE din domeniul sănătății pentru perioada 2014-2020 și Organismul intermediar pentru cercetare din cadrul Ministerului Cercetării, Inovării și Digitalizării pentru intervențiile vizând cercetarea din cadrul Programului operațional Competitivitate 2014-2020.  Delegarea atribuțiilor către organismele intermediare va fi realizată prin acorduri încheiate de către autoritatea de management POS cu fiecare organism intermediar.  Vor fi asigurate premisele pentru gestionarea eficientă a fondurilor alocate POS, prin valorificarea experienței acumulate de către organismele intermediare pe parcursul perioadelor de programare anterioare în implementarea unor operațiuni cu conținut similar celor care vor fi finanțate din POS.  În cadrul Programului operațional Asistență Tehnică au fost incluse cheltuieli de asistență tehnică pentru POS, în vederea asigurării capacității administrative a acestor organisme intermediare. Delegarea unor funcții ale autorității de management sau a implementării unor componente ale programului operațional se va face raportat la capacitatea acestora de a îndeplini corespunzător funcțiile delegate, sfera delegării de sarcini urmând a se stabili prin acordurile de delegare.  Includerea în sistemul de gestiune și control aferent POS, a ADR a fost determinată de expertiza și experiența dobândite în calitate de organisme intermediare în perioada de programare 2014-2020 în gestionarea intervențiilor din POR care au vizat infrastructură de sănătate.  Rolul Ministerului Sănătății este asigurat de calitatea de membru în Comitetul de Monitorizare al Programului Sănătate, acesta fiind instituit în baza prevederilor Regulamentului (UE) 2021/1060 și având funcțiile prevăzute la art. 40. În calitatea de membru în Comitetul de Monitorizare, Ministerul Sănătății participă la examinarea progreselor înregistrate în ceea ce privește implementarea programului precum și la examinarea oricăror probleme care influențează performanța programului și a măsurilor luate pentru a le remedia. În consecință, Ministerul Sănătății este implicat în implementarea măsurilor finanțate prin POS, care vizează domeniul propriu de competență.  Având în vedere necesitatea demarării imediate a intervențiilor finanțate din POS și totodată pentru accelerarea depunerii proiectelor a fost eliminată prevederea privind acordarea unui aviz prealabil de către Ministerul Sănătății pentru proiectele depuse în cadrul programului în contextul în care la nivelul acestuia nu a fost creată o structură care să îndeplinească aceste atribuții specifice. În plus, avizul Ministerului Sănătății nu este aplicabil tuturor tipologiilor de intervenții vizate în cadrul POS - cercetare, digitalizare.  Având în vedere cele menționate, pentru opțiunea de delegare la nivelul celor două programe, au fost avute în vedere aspectele referitoare la structura organizațională a organismelor intermediare și separarea funcțiilor, cu asigurarea unui nivel corespunzător al personalului calificat, care să permită un management adecvat al atribuțiilor delegate, inclusiv prin includerea în acordurile de delegare a indicatorilor de performanță.  2.4 Alte informații \*)  Nu au fost identificate |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social**  Proiectul de act normativ nu se referă la acest subiect.  **3.3. Impactul asupra drepturilor și libertăților fundamentale ale omului** .  Proiectul de act normativ nu se referă la acest subiect.  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Proiectul de act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prezentul act normativ nu se referă la acest subiect  **3.5. Impactul asupra mediului de afaceri**  Prezentul act normativ nu se referă la acest subiect  **3.6 Impactul asupra mediului înconjurător**  Prezentul act normativ nu se referă la acest subiect  **3.7. Evaluarea costurilor și beneficiilor din perspectiva inovării și digitalizării**  Prezentul act normativ nu se referă la acest subiect  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect  **3.9. Alte informații**  Nu au fost identificate |

**Secțiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuții de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| **4.8. Alte informații**  Nu au fost identificate | | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Nu este cazul  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect  **5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect  **5.4. Hotărâri ale Curţii de Justiţie a Uniunii Europene**  Prezentul act normativ nu se referă la acest subiect  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect  **5.6. Alte informații**  Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Proiectul de act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Proiectul de act normativ nu se referă la acest subiect.  **6.3. Informații despre consultările organizate cu autoritățile administrației publice locale**  Proiectul de act normativ a fost transmis pentru consultare structurilor asociative ale autorităților administrației publice locale, solicitându-se punct de vedere de la Asociația Comunelor din România, Asociația Municipiilor din România, Asociația Orașelor din România, respectiv de la Uniunea Națională a Consiliilor Județene din România.  **6.4. Informații privind puncte de vedere/opinii emise de organisme consultative constituite prin acte normative**  Proiectul de act normativ nu se referă la acest subiect.  **6.5. Informații privind avizarea de către:**  a) **Consiliul Legislativ**  b) Consiliul Suprem de Apărare a Ţării  c) Consiliul Economic şi Social  d) Consiliul Concurenței  e) Curtea de Conturi  Proiectul de act normativ a fost avizat de Consiliul Legislativ prin avizul nr.........  S-a solicitat punctul de vedere al Curții de Conturi și Autorității de Audit din cadrul Curții de Conturi a României, Ministerului Afacerilor Externe.  **6.6. Alte informații**  Nu este cazul |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societății civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, având în vedere urgența definitivării sistemului de management și control pentru programele operaționale aferente perioadei de programare 2021-2027, în vederea evitării întârzierilor în demararea implementării acestora care ar avea consecințe grave asupra absorbției fondurilor europene și a fost publicat în dezbatere publică pe pagina de internet a Ministerului Investițiilor și Proiectelor Europene la data de 6.12.2022.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect  **7.3. Alte informații**  Nu au fost identificate |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Prezentul act normativ nu se referă la acest subiect  **8.2. Alte informaţii**  Nu au fost identificate |

Față de cele prezentate mai sus, a fost promovat prezentul proiect de Hotărâre de Guvern privind modificarea și completarea art. 6 din Hotărârea Guvernului nr. 936/ 2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, care în forma prezentată, a fost avizat de ministerele interesate şi pe care îl supunem adoptării.

**MINISTRUL INVESTIȚIILOR ȘI PROIECTELOR EUROPENE**

**Marcel-Ioan BOLOȘ**

**Avizatori:**

|  |  |
| --- | --- |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI** | **MINISTRUL CERCETĂRII, INOVĂRII ȘI DIGITALIZĂRII** |
| **Cseke ATTILA** | **Sebastian-Ioan BURDUJA** |
| **MINISTRUL FINANŢELOR PUBLICE** | **MINISTRUL JUSTIȚIEI** |
| **Adrian CÂCIU** | **Marian - Cătălin PREDOIU** |
|  | |